ผักจินดา

ผักจินดา หรือ ผักเชียงดา () เป็นไม้เถาเลื้อยพบได้ในประเทศแถบทวีปเอเซีย เช่น อินเดีย พม่า ในประเทศไทยนิยมนำมารับประทานเป็นผักหรือใช้ปรุงอาหาร มีสรรพคุณช่วยลดระดับน้ำตาลในเลือดสำหรับผู้เป็นเบาหวานทั้งสองชนิดได้โครงการเผยแพร่ข้อมูลทรัพยากรชีวภาพและภูมิปัญท้องถิ่นบนที่สูงข้อมูลของ ผักเชียงดา
Manager Online “เชียงดา” ผักฆ่าน้ำตาล ช่วยรักษา “เบาหวาน”
หนังสือพิมพ์บ้านเมือง ผักเชียงดาผักสมุนไพรพื้นบ้านรักษาโรคเบาหวาน

 ลักษณะทางพฤกษศาสตร์ 
เป็นไม้เถาเลื้อยยาว ใบและเถามีสีเขียวเส้นผ่านศูนย์กลางประมาณ 0.5 - 5 ซม. มักเลื้อยเลื้อยพาดตามต้นไม้ใหญ่ มีความยาวประมาณ 5 -10 เมตร ในทุกส่วนของผักจินดาจะมีน้ำยางสีขาวลักษณะเหมือนน้ำนม ใบเดี่ยวเป็นรูปกลมรี ฐานใบจะมน ปลายใบแหลม ขอบใบเรียบ ด้านของใบจะสีเขียวเข้ม (upper epidermis) กว่าหลังใบ (lower epidermis) ใบจะออกเรียงเป็นคู่ตรงข้ามกัน ออกดอกเป็นช่อแน่น มีสีขาวอมเขียวอ่อน กลม เล็ก มีเส้นผ่าศูนย์กลางประมาณ 5-6 มม. ส่วนผลจะออกเป็นฝักคู่

 การขยายพันธ์ 

ผักจินดานิยมขยายพันธ์โดยการปักชำกิ่ง เจริญเติบโตได้ในดินร่วน ในฤดูฝนจะให้ผลผลิตมาก พบมากในภาคเหนือของไทย

 การใช้ประโยชน์ 
ในภาคเหนือของไทยนิยมนำผักจินดามาประกอบอาหารต่าง ๆ มีการค้นพบทางวิทยาศาสตร์ยืนยันว่าผักจินดาสามารถลดระดับน้ำตาลในเลือดตั้งแต่ปี พ.ศ. 2469 นอกจากนี้ยังพบว่าการทดลองในสัตว์ยังทำให้ระดับอินซูลินมีปริมาณสูงขึ้น
 คุณค่าทางโภชนาการ 
ใน 100 กรัม ของผักจินดาประกอบด้วยน้ำประมาณร้อยละ 82.9 พลังงาน 60 แคลอรี ให้คุณค่าทางโภชนาการดังนี้
 สารอาหาร  ปริมาณ โปรตีน  5.4 กรัม ไขมัน  1.5 กรัม คาร์โบไฮเดรต  6.2 กรัม ใยอาหาร  1.6 กรัม แคลเซียม  78 มิลลิกรัม ฟอสฟอรัส  98 มิลลิกรัม สังกะสี  2.3 มิลลิกรัม วิตามิน เอ  5905 (I.U.)ราชเทวีคลีนิคI.U. (หน่วยสากล) วิตามินบี1  981 มิลลิกรัม วิตามินบี2  0.32 มิลลิกรัม Niacin  1 มิลลิกรัม วิตามินซี  153 มิลลิกรัม

 อ้างอิง 

แหล่งข้อมูลอื่น

หมวดหมู่:สมุนไพรไทย
หมวดหมู่:ผัก
หมวดหมู่:วงศ์นมตำเลีย